पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण के बीच 16 दिन बाद शहर के लिए राहत की खबर आई है। शहर में शुक्रवार काे 1002 नए राेगी मिले, वहीं 1855 मरीज रिकवर हुए। मई महीने के 7 दिन में कुल 9944 मरीज ठीक हुए और एक्टिव मरीजों का आंकड़ा 8908 पर पहुंच गया।
शहर में काेराेना काल के इतिहास में 21 अप्रैल काे पहली बार एक्टिव मरीजों का आंकड़ा 10 हजार पार हुआ था और पिछले 16 दिन से इससे ऊपर ही बना हुआ था। इसके चलते रिकवरी रेट भी 74.27% पर चली गई है, जाे 24 अप्रैल को 55.79% पर पहुंच गई थी। चिंता की बात यह है कि शनिवार को भी 30 मरीजों की मौत हो गई।
इधर, तूफानी रफ्तार से बढ़ रहे काेराेना संक्रमण के बीच 18 से 44 साल आयु वर्ग के लाेगाें के वैक्सीनेशन का संकट खड़ा हो सकता है। शुक्रवार को 3 हजार 310 वयस्कों को टीके लगे, लेकिन शनिवार को वैक्सीनेशन के बाद महज 746 वैक्सीन ही बचेंगी।
दरअसल, अभी 18 वर्ष से अधिक की आयु के महज 17 हजार 404 लाेगाें को ही टीका लगा है और कुल 20 हजार डोज में से 2696 वैक्सीन ही बची है, जबकि शनिवार को 1950 युवाओं के लिए स्लॉट बुकिंग हुई है। ऐसे में करीब 3 महीने से भी अधिक वक्त बीत जाने के बाद इंतजार कर रहे युवा टीके से वंचित रह सकते हैं। वैक्सीन की अगली खेप नहीं आने तक 18 से 44 वर्ष की आयु के वयस्कों के लिए स्लॉट बुकिंग भी नहीं होगी। कोरोना काल में बढ़ते मामले में युवा भी तेजी से संक्रमण की चपेट में आ रहे है।
आरसीएचओ बोले-नई डोज मिलने तक वैक्सीनेशन नहीं
आरसीएचओ डॉ. अशोक आदित्य का कहना है कि जब तक अगली डोज नहीं आ जाती, तब तक वैक्सीनेशन शुरू हो पाना संभव नहीं है। शनिवार को आखिरी बार वैक्सीनेशन होगा। नई खेप आने के बाद ही युवाओं को फिर से अभियान में जोड़ा जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn